คือคุณค่ะ หนูไม่แน่ใจค่ะ กลัวตั้งครรภ์ คือว่า หลังหมดประจำเดือนประมาณ3วัน หนูมีเพศสัมพันธ์ค่ะ แต่ใส่ถุงยางนะคะประเด็นคือ ถุงยางแตกค่ะ ตอนเสร็จไม่รู้ว่าถุงยางแตกเลยทำให้หรั่งในค่ะ มันจะมีโอกาสท้องไหมค่ะ แถมตื่นมาตกขาว มีลักษณะขุ่นเหลืองเล็กน้อย แต่เหนียวจับตัวเป้นก้อนและยืนได้
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากเกิน 7 วันไปแล้ว ก็จะไม่ใช่ระยะปลอดภัยแล้ว ซึ่งหากถุงยางอนามัยแตก ก็จะมีโอกาสตั้งครรภ์ได้ค่ะสำหรับตกขาว สีเหลืองขุ่น เหนียวจับตัวเป็นก้อนที่ออกมานั้น ไม่ใช่อาการที่บ่งบอกว่าจะมีการตั้งครรภ์เกิดขึ้นหรือไม่ค่ะ นอกจากนี้ โดยปกติแล้ว อาการของการตั้งครรภ์จะเกิดหลังจากมีอาการขาดประจำเดือนไปแล้วนาน 2 สัปดาห์ขึ้นไปค่ะดังนั้น ตกขาวที่ออกมา หากไม่ได้มีกลิ่นเหม็นผิดปกติ ไม่มีแสบหรือคันช่องคลอดร่วม ก็ถือเป็นตกขาวที่ปกติดีค่ะส่วนการจะทราบว่าจะตั้งครรภ์หรือไม่นั้น ก็ควรรอดูประจำเดือนในรอบต่อไป หากไม่มา ก็ควรตรวจหาการตั้งครรภ์ดูค่ะหากจะมีเพศสัมพันธ์บ่อยๆ และยังไม่พร้อมตั้งครรภ์ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ